Na osnovu odredaba člana 329. Stav 1. Tačka 6, a u vezi sa članom 470. i 471. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon i 5/2015), kao i člana 11 Statuta Gradina ad, Skupština akcionara Društva je na svojoj redovnoj sednici održanoj dana 25.06.2015.godine donela sledeću

**O D LU K U**

I Donosi se Odluka o kupovini 618350 komada akcija TP NAMA ad Šabac, oznake CFI kod ESVUFR, ISIN broj RSNAMAE27051, i to putem kupovine akcija preko Beogradske berze i upućivanjem ponude za preuzimanje u skladu sa Zakonom o preuzimanju akcionarskih društava (Sl. glasnik RS", br. 46/2006, 107/2009 i 99/2011), gde će se cena akcija formirati u skladu sa Pravilima poslovanja Beogradske berze ad Beograd i članom 22. Zakona o preuzimanju akcionarskih društva.

II Ovlašćuje se Odbor direktora Društva da odredi bliže uslove za realizaciju ove Odluke.

III Ova odluka stupa na snagu danom donošenja.

**Obrazloženje**

Odbor direktora Društva je podneo predlog Skupštini društva da se izvrši investiranje kupovinom akcija Trgovinskog preduzeća Nama ad Šabac.

Uz predlog Odluke, Odbor direktora je Skupštini akcionara dostavio Preporuku za donošenje predložene Odluke sa obrazloženjem i Izveštajem o uslovima posla raspolaganja imovinom velike vrednosti.

Razmatrajući Izveštaj Odbora direktora, a posebno Izveštaj o uslovima posla, Skupština akcionara je utvrdila da je isti u skladu sa poslovnom politikom društva. Skupština akcionara je posebno cenila obrazloženje Odbora direktora u kome je navedeno da je TP Nama ad preduzeće sa srodnom delatnošću, te da bi se predloženim investiranjem izvršilo proširivanje osnovne delatnosti, povećali prihodi i poboljšalo ukupno poslovanje Društva, pa je doneta Odluka kao u stavu I dispozitiva.

Stavom II dispozitiva ove Odluke, ovlašćen je Odbor direktora da odredi bliže uslove investiranja, u skladu sa zakonskim uslovima, s time da će Odbor direktora Skupštini akcionara podneti izveštaj o preduzetim radnjama u cilju realizacija ove Odluke.

Predsednik skupštine